## Naputak o provedbi uredbe o podmirivanju dospjelih neizmirenih obveza prema inozemnim kreditorima

### NN 36/1995 (1.6.1995.), Naputak o provedbi uredbe o podmirivanju dospjelih neizmirenih obveza prema inozemnim kreditorima

# NARODNA BANKA HRVATSKE

Na temelju članka 15. Uredbe o podmirivanju dospjelih neizmirenih obveza
prema inozemnim kreditorima ("Narodne novine" broj 24/95), Narodna
banka Hrvatske donosi

## NAPUTAK

### O PROVEDBI UREDBE O PODMIRIVANJU DOSPJELIH NEIZMIRENIH OBVEZA PREMA INOZEMNIM KREDITORIMA

1. Ovim Naputkom propisuje se način jedinstvene provedbe Uredbe o podmirivanju
dospjelih neizmirenih obveza prema inozemnim kreditorima ("Narodne
novine" broj 24/95, u daljnjem tekstu: Uredba).

2. Dužnici iz članka 2. i krajnji korisnici iz članka 6. i 9. Uredbe
dužni su za podmirivanje dospjelih obveza deponirati sredstva kod Narodne
banke Hrvatske. Sredstva se deponiraju u devizama i to u valutama plaćanja
obveza.

Dužnici i krajnji korisnici svoju obvezu iz članka 3., 4., 6., 7., 8.,
i 9. Uredbe izvršavaju putem banaka ovlaštenih za poslove sa inozemstvom.

3. Dužnici i krajnji korisnici dužni su sredstva deponirati na način
da ih prenesu na jedan od računa Narodne banke Hrvatske u inozemstvu. Za
knjiženje prijenosa deviza na račun Narodne banke Hrvatske koristi se Obrazac
746 (opći devizni nalog).

Popis banaka i računa Narodne banke Hrvatske na koji se sredstva prenose
daju se u Prilogu 1 ovog Naputka i njegov je sastavni dio.

4. Narodna banka Hrvatske će na deponirana sredstva dužnika i krajnjih
korisnika obračunati kamate u visini tržišne kamate na mjesečne depozite
u originalnoj valuti umanjene za jedan postotni poen.

Kamata se obračunava mjesečno i pripisuje depozitnom računu.

Isplata kamate vrši se kvartalno samo za iznose koji premašuju USD 10.000,00
ili u protuvrijednosti druge valute. Iznos obračunate kamate manji od USD
10.000,00 ili u protuvrijednosti druge valute, pripisuju se depozitnom
računu.

5. Izvješća o postupanju u skladu s odredbama članaka 3. i 7. Uredbe
dužnici su obvezni dostavljati Narodnoj banci Hrvatske u skladu s odredbama
Odluke o načinu, rokovima i obrascima za evidentiranje i registriranje
kreditnih poslova s inozemstvom (NN 53/91).

Izvješća o postupanju u skladu s odredbama članaka 4., 6., 8. i 9. Uredbe,
zajedno sa kopijom naloga za prijenos deviza, dužnici i krajnji korisnici
obvezni su dostavljati Narodnoj banci Hrvatske na obrascima iz Priloga
2 ovog Naputka, koji je njegov sastavni dio.

6. Dužnici i krajnji korisnici dužni su izvješća iz točke 5. ovog Naputka
i izvješća iz članka 11. Uredbe dostaviti Narodnoj banci Hrvatske u roku
od 5 dana po isteku prethodnog mjeseca.

7. Narodna banka Hrvatske izvršit će povrat deponiranih sredstava po
članku 3. stavak 2. Uredbe u roku 30 dana od primitka pismenog zahtjeva
banke ovlaštene za poslove s inozemstvom, a najkasnije do 31. listopada
1995. godine.

Pismeni zahtjev za izvršenje povrata deponiranih sredstava upućuje se
Narodnoj banci Hrvatske, Sektor za odnose s inozemstvom, šifriranim telexom,
SWIFT-porukom (MT 299) ili dopisom potpisanim od strane ovlaštenih osoba,
a treba sadržavati sljedeće podatke: valutu, iznos, osnov povrata, broj
računa, te puni naziv inozemne banke korespondenta na koju se sredstva
prenose.

8. Danom stupanja na snagu ovog Naputka, prestaje važiti Naputak Narodne
banke Hrvatske objavljen u "Narodnim novinama" broj 2/95.

9. Ovaj Naputak stupa na snagu danom objave u " Narodnim novinama".

U.br.14/95

Zagreb, 24. svibnja, 1995.

Guverner Narodne banke Hrvatske

**dr. Pero Jurković**, v. r.

Prilog 1

### POPIS RAČUNA NARODNE BANKE HRVATSKE

### KOD INOZEMNIH BANAKA NA KOJE SE DEPONIRAJU SREDSTVA PREMA UREDBI O PODMIRIVANJU DOSPJELIH NEIZMIRENIH OBVEZA PREMA INOZEMNIM KREDITORIMA

|  |  |  |  |  |
| --- | --- | --- | --- | --- |
| Valuta Šifra | Banka | Sjedište | Broj računa | SWIFT adresa |
| ATS 040 | Oesterreichische Nationalbank | Wien | 3000001.000 | NABAATWW |
| BEF 056 | Kredietbank N.V. | Brussels | 480-9561991-30 | KREDBEBB |
| CAD 124 | Royal Bank of Canada | Toronto | 237-121-9 | ROYCCAT2 |
| CHF 756 | Union Bank of Switzerland | Zuerich | 60103-05K | UBSWCHZH80A |
| DEM 280 | Deutsche Bank AG | Frankfurt/M | 9362377 | DEUTDEFF |
| DKK 208 | Den Danske Bank A.S. | Copenhagen | 3996043266 | DABADKKK |
| ESP 724 | Banco Bilbao Vizcaya | Madrid | 03630.2 | BBVIESMM |
| FRF 250 | Caisse Nationale de Credit Agricole | Paris | 00912735520 | AGRIFRPP |
| GBP 826 | National Westminster Bank Plc. | London | 440/0/04575814 | NWBKGB2L |
| ITL 380 | Credito Italiano Spa | Milano | 995/83460/00 | CRITITMMDIR |
| JPY 392 | The Bank of Tokyo,LTd. | Tokyo | 653-0421677 | BOTKJPJT |
| NLG 528 | ABN-Amro Bank | Amsterdam | 41.02.22.283 | ABNANL2A |
| NOK 578 | Den Norske Bank A.S. | Oslo | 7001.02.25424 | DNBANOKK |
| PTE 620 | Banco Portugues do Atlantico | Lisbon | 530/24/15519983 | ILBKPTPL |
| SEK 752 | Svenska Handelsbanken | Stockholm | 99-40314189 | HANDSESS |
| USD 840 | The Bank of New York | New York | 890-0057-602 | IRVTUS3N |
| XEU 954 | Kredietbank N.V. | Brussels | 480-9561997-36 | KREDBEBB |

Podnositelj izvještaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog 2 - obrazac 1

Pregled obveza iz čl. 3. i 7. prema zemljama članicama Pariškog kluba
zaključenim od strane banaka izvan Republike Hrvatske za koje su krajnji
korisnici deponirali sredstva prema čl. 6. i 9. Uredbe o podmirivanju dospjelih
neizmirenih obveza prema inozemnim kreditorima ("Narodne novine"
br. 24/95)

Redni broj izvještaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A) dospjele a neizmirene obveze

B) tekuća dospijeća

u originalnim valutama

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | Plan                       Deponirano dana | | | | | |
| Kateg. duga/Korisnik | Banka orig. dužnik | Zemlja/ Sporazum | Reg. broj kredita | Datum dospijeća | Valuta | Glavnica | Kamate | Glavnica | Kamate |
| 1 | 2 | 3 | 4 | 5 | 6 | 7 | 8 | 9 | 10 |

1) Krediti s rokom otplate dužim od 1 godine zaključeni do 2. 12. 1982.
g. i osigurani od vladinih agencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. (matični broj i naziv korisnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. (matični broj i naziv korisnika) itd...

2) Krediti s rokom otplate dužim od 1 godine, zaključeni poslije 2.12.1982.
g. i osigurani od vladinih agencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. (matični broj i naziv korisnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. (matični broj i naziv korisnika)itd...

3) Sporazum o reprogramu s vladama zemalja članica Pariškog kluba

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. (matični broj i naziv korisnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. (matični broj i naziv korisnika)itd...

- Izvještaj treba sastaviti odvojeno za A (dospjelo a neizmireno) i
B (tekuća dospijeća).

- U koloni 1. upisati matični broj i naziv korisnika koji deponira sredstva.

- U koloni 2 upisati naziv banke izvan Republike Hrvatske koja je zaključila
kredit za koji se deponiraju sredstva.

- U koloni 3 upisati naziv zemlje inokreditora i oznaku Sporazuma o
reprogramu (I, II, III-1, III-2, ili IV).

-U koloni 5, 7 i 8 upisati podatke iz plana otplate glavnice i kamata
(obrazac KZ-4) iz registrirane prijave o kreditnom poslu. U ove kolone
unose se samo podaci za obaveze za koje se obavlja deponiranje.

- U koloni 9 i 10 upisati svote deponiranih sredstava pojedinačno po
dospijećima na koja se odnose.

Podnositelj izvještaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog2 - obrazac2

Pregled obveza iz čl. 4. i 8. po Novom financijskom sporazumu i Sporazumu
o trgovačkoj i depozitnoj olakšici po kojima su dužnici i krajnji korisnici
iz čl. 6. i 9. deponirali sredstva prema Uredbi o podmirivanju dospjelih
i neizmirenih obveza prema inozemnim

kreditorima ("Narodne novine" br. 24/95)

Redni broj izvještaja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A) dospjele neizmirene kamate i glavnica

B) tekuća dospijeća kamate u originalnim valutama

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kategorija   duga | Korisnik | Valuta | Ukupno   dospjele a   neizmirene   kamate do   29.11.94. | Tekuća dospijeća   kamata | | Deponirano   dana \_\_\_\_\_ | Ukupno   deponirano do   dana\_\_\_\_\_\_\_   (Kumulativ ) | Nedeponirano |
| Svota | Datum | Svota |
| 1 | 2 | 3 | 4 | 5 | 6 | 7 | 8 | 9 |

1. Novi financijski sporazum

a) obveze po kojima banka deponira sredstva za svoj , račun

b) Obveze po kojima banka deponira sredstva za račun krajnjeg korisnika
po kreditima kod kojih je dužnik banka izvan R.Hrvatske

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(matični broj i naziv korisnika) itd...

2. Sporazum o trgovačkoj i depozitnoj olakšici

a) glavnica

b) kamate

- Izvještaj se sastavlja odvojeno za obveze pod A (dospjelo i neizmireno)
i B (tekuća dospijeća) .

- U koloni 2 upisati matični broj i naziv korisnika za kojeg se deponiraju
sredstva

Popunjava se za kategoriju duga 1.b)

- U kolonu 4 upisati ukupne svote dospjelih neizmirenih kamata u originalnim
valutama.

Ove kolone popunjavati samo u izvještaju za obveze pod A (dospjele neizmirene
kamate do 29. 11.1994.)

- U. kolone 5 i 6 upisati tekuća dospijeća kamata (datum i svota u originalnoj
valuti) za dospijeća za koja se deponiraju sredstva. Ove se kolone popunjavaju
samo u izvještaju za obveze pod B (tekuća dospijeća kamata).

- U kolone 7 upisati svotu deponiranih sredstava.

- U kolone 8 upisati ukupnu svotu deponiranih sredstava,do datuma zadnjeg
deponiranja (uključujući i posljednje deponiranje).

- U kolone 9 upisati svotu sredstava koja nisu deponirana, a za koja
je postojala obveza deponiranja do dana posljednjeg deponiranja.

Podnositelj izvještaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog2 - obrazac3

Pregled dospjelih neizmirenih obveza po inozemnim kreditima prema čl.
11. Uredbe o podmirivanju dospjelih neizmirenih obveza prema inozemnim
kreditorima ("Narodne novine", br. 24/95) koje su dužnici iz
Republike Hrvatske dužni podmiriti u skladu sa čl. 3. Uredbe

u originalnim valutama

- U koloni 1 upisati matični broj i naziv dužnika koji je u obvezi podmirivanja

- U koloni 2 upisati oznaku originalne valute duga

- U koloni 3 upisati ukupno dospjelu neizmirenu glavnicu za dužnika

- U koloni 4 upisati ukupne dospjele neizmirene kamate za dužnika

Podnositelj izvještaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog2 - obrazac4

Pregled dospjelih neizmirenih obveza po inozemnim kreditima prema čl.11.
Uredbe o podmirivanju dospjelih neizmirenih obveza prema inozemnim kreditorima
("Narodne novine", br. 24/95) koje su dužnici iz Republike Hrvatske
dužni podmiriti ź

u skladu sa čl. 7. Uredbe

|  |  |  |  |
| --- | --- | --- | --- |
| Kategorija duga/dužnik | Valuta | Neizmirena   tekuća dospijeća | |
| Glavnica | Kamate |
| 1 | 2 | 3 | 4 |
| A) Tekuća dospijeća od 1.1. 95.      1. Krediti s rokom otplate dužim od 1 godine zaključeni            do 2. 12. 82. g. i osigurani od vladinih agencija            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_              (matični broj i naziv dužnika)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      (matični broj i naziv dužnika)   itd...          2. Sporazum o reprogramu s vladama zemalja članica    Pariškog kluba  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_              (matični broj i naziv dužnika)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      (matični broj i naziv dužnika)   itd...   B) Tekuća dospijeća od 21.3. 1995. . Krediti s rokom otplate      dužim od 1 godine zaključeni poslije 2.12. 82. g. i osigurani      od vladinih agencija    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_              (matični broj i naziv dužnika)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      (matični broj i naziv dužnika)   itd.... |  | | |

- U koloni 1 upisati matični broj i naziv dužnika

- U koloni 2 upisati oznaku originalne valute duga

- U koloni 3 upisati ukupna neizmirena tekuća dospijeća glavnice

- U koloni 4 upisati ukupna neizmirena tekuća dospijeća kamate

Naputak, NN 36/1995-737
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)